Shane & Shane ni bendi ya muziki ya Kikristo yenye makao yao Texas, Marekani. Inajulikana sana kwa nyimbo zao za sifa na za kuabudu. Bendi hiyo ina Shane Barnard (mwimbaji, mchezaji gitaa), Shane Everett (mwimbaji), Todd Cromwell (mchezaji gitaa ya bass, mwimbaji wa nyuma na Taylor Johnson (mchezaji gitaa la umeme). Meneja wa Shane & Shane ni Hunter Hall. Ukristo ulichukua kipaumbele katika maisha ya Barnard alipokuwa katika daraja la tisa,alipoanza kuhudhuria kikundi cha vijana cha kanisa cha kibiblia. Alianza kuongoza ibada ya kuabudu,muda mfupi baada ya hapo. Katika mwaka alipokuwa mwanafunzi mdogo katika chuo kikuu cha Texas A&M, Barnard alianza kazi ya kurekodi. Kabla ya kujiunga na Everett, Barnard alijiunga na rafiki yake Caleb Carruth{ na kutoa albamu. Albamu hiyo iliyoitwa Salvation Still Remainsilitolewa kwa idadi ndogo. Barnard na Carruth walisemekana kuwa walikuwa wamerekodi albamu hiyo kwa siku mbili kwa sababu walikuwa wakijilipia muda ya kurekodi katika studio na wakataka kutumia muda huo vizuri na kurekodi nyimbo nyingi. Familia na marafiki waliwaletea vinywaji na chakula walipokuwa studio. Barnard na,baadaye,Carruth walikubali kumaliza ushirkiano wao bila mgogoro, wakisema wanaelekea njia tofauti.